William Davenant
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1600-tallet
William Davenant var en engelsk dramatiker. Davenant skrev skuespill og maskespill for Karl 1s hoff og fikk diktergasje som «poet laureate» etter Ben Jonson i 1638.
Davenant stod på kongens side i borgerkrigen og ble tatt til fange, men allerede under Cromwell fikk han lov til å arrangere dramatiske forestillinger i private hus. Best kjent er The Siege of Rhodes (1656), som regnes som den første engelske opera. Ved restaurasjonen fikk Davenant kongelig patent til å drive teater i London. Han innførte da for første gang kvinnelige skuespillere og kulisser på den profesjonelle engelske scene. Han laget operaer og omarbeidet noen av William Shakespeares skuespill, spesielt Stormen og Macbeth. Ifølge et tvilsomt rykte var han sønn av Shakespeare, født utenfor ekteskap. Les mer i Store norske leksikon Storbritannias litteratur